Covid-19-statistieke: Net meer as 2 500 nuwe gevalle(Argieffoto: Unsplash) Op dieselfde dag wat pres. Cyril Ramaphosa Suid-Afrika se afsonderingsregulasies selfs verder verslap het en die eerste besending Covid-19-entstof in die land aangekom het, is altesaam 2 548 nuwe gevalle van die virus bevestig. Dr. Zweli Mkhize, minister van gesondheid, het in sy jongste bywerking oor die syfers gesê die herstelkoers staan nou op 89% nadat 1 306 022 mense uit 1 456 309 wat positief vir Covid-19 getoets het, reeds van die siekte herstel het. Nog 235 sterftes is bevestig: Altesaam 59 in die Oos-Kaap, 16 in die Vrystaat, 51 in Gauteng, 10 in KwaZulu-Natal, 33 in Noordwes, twee in die Noord-Kaap en 64 in die Wes-Kaap. Dit bring die algehele sterftesyfer op 44 399 te staan. Só lyk die aktiewe gevalle: Oos-Kaap: 3 080 Vrystaat: 9 164 Gauteng: 9 773 KwaZulu-Natal: 46 979 Limpopo: 3 158 Mpumalanga: 3 991 Noordwes: 9 856 Noord-Kaap: 3 884 Wes-Kaap: 16 003 Suid-Afrika het tot dusver net meer as 8,3 miljoen toetse vir Covid-19 afgehandel, waarvan 21 549 in die voorafgaande 24-uur-siklus gedoen is. Meer as 60% van toetse is in die openbare sektor gedoen.